PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

Číslo:2004/KH/1/1/040	Bratislava   26. február 2004

Protimonopolný úrad Slovenskej republiky, odbor dohôd obmedzujúcich súťaž, ako orgán príslušný na konanie podľa § 22 ods. 1 písm. c) zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. v správnom konaní začatom podľa § 25 ods. 1 zákona  č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. na návrh podnikateľov BSH domácí spotřebiče, s.r.o. – organizačná zložka Bratislava, Prešovská 43, 821 02 Bratislava, EAST TRADING COMPANY, s.r.o., Novozámocká 104, 949 05 Nitra, Elektrolux Slovakia, s.r.o., Seberíniho 1, 821 03 Bratislava, GORENJE Slovakia, s.r.o., Krajinská cesta 1, 921 01 Piešťany, MORA SLOVAKIA, s.r.o., Stará Vajnorská 16, 832 44 Bratislava, Philips Slovakia, s.r.o., Škultétyho 1, 832 27 Bratislava, TATRAMAT, akciová spoločnosť, Hlavná 1416/28, 059 51 Poprad, WHIRLPOOL SLOVAKIA, spol. s r.o., Jašíkova 2, 820 09 Bratislava,  Merloni Elettrodomestici Česká republika, s.r.o., U nákladového nádraží 2/1949, Praha 3 zastúpených Ing. Martinom Ciranom, A. Sládkoviča 43, 903 01 Senec vo veci vydania rozhodnutia podľa § 6 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. o tom, že Stanovy CECED Slovakia - Združenia európskych výrobcov domácich spotrebičov, Ružová dolina 6, 821 08 Bratislava  nie sú v rozpore s § 4 a 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky znení neskorších predpisov v znení zákona č. 465/2002 Z., takto

rozhodol:

podľa § 6 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona  465/2002 Z. z. Stanovy CECED Slovakia - Združenia európskych výrobcov domácich spotrebičov, Ružová dolina 6, 821 08 Bratislava nie sú v rozpore s § 4 a § 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona  465/2002 Z. z.

Odôvodnenie:

Protimonopolný úrad Slovenskej republiky, odbor dohôd obmedzujúcich súťaž (ďalej len „úrad“) začal dňa 26.11.2003 na návrh podnikateľov BSH domácí spotřebiče, s.r.o. – organizačná zložka Bratislava, Prešovská 43, 821 02 Bratislava, EAST TRADING COMPANY, s.r.o., Novozámocká 104, 949 05 Nitra, Elektrolux Slovakia, s.r.o., Seberíniho 1, 821 03 Bratislava, GORENJE Slovakia, s.r.o., Krajinská cesta 1, 921 01 Piešťany, MORA SLOVAKIA, s.r.o., Stará Vajnorská 16, 832 44 Bratislava, Philips Slovakia, s.r.o., Škultétyho 1, 832 27 Bratislava, TATRAMAT, akciová spoločnosť, Hlavná 1416/28, 059 51 Poprad, WHIRLPOOL SLOVAKIA, spol. s r.o., Jašíkova 2, 820 09 Bratislava,  Merloni Elettrodomestici Česká republika, s.r.o., U nákladového nádraží 2/1949, Praha 3 (ďalej len „členovia združenia“) správne konanie vo veci vydania rozhodnutia podľa ustanovenia § 6 ods. 5 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona  č. 465/2002 Z. z. (ďalej len „zákon“), že dojednania členov združenia uvedené v Stanovách CECED Slovakia - Združenie európskych výrobcov domácich spotrebičov (ďalej len „stanovy“) nie sú v rozpore s § 4 a 5 zákona. CECED Slovakia - Združenie európskych výrobcov domácich spotrebičov so sídlom Ružová dolina 6, 821 08 Bratislava bolo ustanovené Zakladateľskou zmluvou o založení záujmového združenia právnických osôb dňa 04.11.2003 a združuje vyššie uvedených členov združenia.

Podľa § 25 ods. 3 zákona účastníkmi  konania sú navrhovateľ a podnikatelia, o ktorých právach, právom chránených záujmoch a povinnostiach ustanovených týmto zákonom sa má rozhodnúť. 
Účastníkmi tohto správneho konania sú členovia združenia. Účastníkov správneho konania zastupuje Ing. Martin Ciran, A. Sládkoviča 43, 903 01 Senec, generálny riaditeľ CECED Slovakia - Združenie európskych výrobcov domácich spotrebičov, ako osoba oprávnená konať v mene  tohto združenia. 

Úrad pri posudzovaní jednotlivých ustanovení stanov vychádzal z princípu, že obmedzením hospodárskej súťaže je každé dohodnuté obmedzenie voľnosti konania účastníkov trhu.

Úrad posúdil jednotlivé články stanov a dospel k záveru, že neobsahuje ustanovenia v rozpore s § 4 a § 5 zákona.  

Úrad v zmysle § 33 zákona č. 136/2001 Z. z. vyzval účastníkov správneho konania, aby sa pred vydaním rozhodnutia ústne alebo písomne vyjadrili k jeho podkladu a k spôsobu jeho zistenia, prípadne navrhli jeho doplnenie, a k záverom prešetrovania, ku ktorým úrad na základe jemu dostupných informácií a podkladov dospel.
Účastníci konania sa k výsledku šetrenia nevyjadrili.

Na základe uvedených skutočností úrad rozhodol tak, ako je uvedené vo výrokovej časti tohto rozhodnutia.

P o u č e n i e :

Podľa § 34 ods. 1 v spojení s § 18 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení zákona č. 465/2002 Z. z. proti tomuto rozhodnutiu možno podať rozklad Rade Protimonopolného úradu Slovenskej republiky prostredníctvom odboru dohôd obmedzujúcich súťaž, v lehote do 15 dní odo dňa jeho doručenia. Podľa § 61 ods. 1 zákona č. 71/1967 Zb. o správnom konaní v znení neskorších predpisov včas podaný rozklad má odkladný účinok. Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

         		 				                 Ing. Ján Šufliarsky
                                       	                    riaditeľ odboru dohôd obmedzujúcich súťaž

Rozhodnutie sa doručí:
Ing. Martin Ciran
A. Sládkoviča 43
903 01 Senec